- Hindi News
- National
- पिछली बारिश मेंे क्षतिग्रस्त सड़क अब तक नहीं सुधरी, युकां ने सौंपा ज्ञापन
पिछली बारिश मेंे क्षतिग्रस्त सड़क अब तक नहीं सुधरी, युकां ने सौंपा ज्ञापन
कलेक्टोरेट में ज्ञापन सौंपने पहुंचे युकां कार्यकर्ताओं ने कहा सड़कें खस्ताहाल हैं इन्हें जल्द सुधारा जाए।
भास्कर संवाददाता|अंबिकापुर
बरियों, धौरपुर से लंुड्रा जाने वाली महत्वपूर्ण सड़क की खस्ता हालत पिछली बारिश के बाद से आज तक नहीं सुधरी। रायगढ़ रोड से सीधे रामानुजगंज रोड को जोड़ने वाली सड़क पर भारी वाहनों की आवाजाही से सड़क की हालत और खराब होती जा रही है। इस मार्ग में बना पुल भी क्षतिग्रस्त हालत में पड़ा है। समस्या को लेकर युवक कांग्रेस ने गुरुवार को कलेक्टर को ज्ञापन सौंप सड़क निर्माण जल्द कराने की मांग की।
युकां जिलाध्यक्ष अजय सिंह के नेतृत्व में कलेक्टर को दिए गए ज्ञापन में बताया गया कि पिछली बारिश में बरियों से धौरपुर होकर लंुड्रा जाने वाली सड़क की हालत काफी खराब हो गई थी। इस मार्ग में किशुनपुर के पास बना पुल भी क्षतिग्रस्त हो गया था। महत्वपूर्ण सड़क होने के बावजूद इस सड़क की मरम्मत की ओर ध्यान नहीं दिया गया। इलाके के लोगों द्वारा सड़क मरम्मत की मांग पहले भी की जा चुकी है लेकिन अब तक इसमें सुधार नहीं हुआ। कुछ महीनों बाद बारिश का सीजन आ जाएगा और लोगों की परेशानी और बढ़ जाएगी। जल्द निर्माण शुरू नहीं होने पर युकांइयों ने आंदोलन करने की चेतावनी दी है।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva